Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 2 Pv 682/11/6613	Žiar nad Hronom, 12.3.2014
EEČ : 2-52-56-2014

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 157 odsek 1 Trestného zákona.

Rozhodol: 	prokurátor Okresnej prokuratúry Žiar nad Hronom
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žiar nad Hronom zo dňa 26.1.2012, spisová značka 2 Pv 682/11/6613, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Dňa 23. 11. 2011, v čase asi o 7.18 h, viedol osobné motorové vozidlo zn. Peugeot 405, ev. č. XXXXX, po ceste III/06529 v smere od obce Lúčky do mesta Kremnica tým spôsobom, že v km 2,3 pri prejazde ostrej ľavotočivej zákruty neprispôsobil rýchlosť vozidla stavu a povahe vozovky, následkom čoho stratil kontrolu nad vedením vozidla, s týmto zišiel mimo vozovku na nespevnenú časť cesty vpravo, kde pravou prednou a následne bočnou časťou vozidla narazil do stromu a pri náraze utrpela jeho spolujazdkyňa mal. XXXXX, nar. XXXXX, bytom XXXXX, XXXXX, zranenia - zlomeninu strednej tretiny stehenej kosti vpravo s posunom a zlomeninu krčka ramennej kosti vpravo s posunom, ktoré si podľa vyjadrenia ošetrujúceho lekára vyžiadajú dobu liečenia 4 - 5 mesiacov.

Uznesením prokurátora Okresnej prokuratúry Žiar nad Hronom zo dňa 26.1.2012, spisová značka 2 Pv 682/11/6613, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
	Uznesením prokurátora Okresnej prokuratúry v Žiari nad Hronom pod sp. zn. 2 Pv 682/11 zo dňa 26.01.2012 bolo proti obv. XXXXX trestné stíhanie za prečin ublíženia na zdraví podľa § 157 ods. 1 Trestného zákona podmienečne zastavené podľa § 216 ods. 1 Trestného poriadku. Zároveň mu bola určená skúšobná doba v trvaní 24 mesiacov. Uznesenie nadobudlo právoplatnosť dňa 07.02.2012.

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Po uplynutí určenej skúšobnej doby boli na obvineného vyžiadané správy z registra trestov, Okresného úradu, odboru všeobecnej vnútornej správy Žiar nad Hronom, Okresného riaditeľstva PZ, odboru kriminálnej polície Žiar nad Hronom, Obce Horná Ves a Okresného riaditeľstva PZ, odboru poriadkovej polície Žiar nad Hronom, z ktorých vyplýva, že počas skúšobnej doby viedol riadny život, nedopustil sa žiadneho protiprávneho konania, teda vyhovel uloženým podmienkam. 

	Preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť do troch dní odo dňa oznámenia prostredníctvom tunajšej prokuratúry Krajskej prokuratúre v Banskej Bystrici. Sťažnosť má odkladný účinok.

JUDr. Slavomír Višňovský
prokurátor